b'\n_START_ARTICLE_\nThe Pogues\n_START_SECTION_\n\xc5\xbdivotopis sastava\n_START_PARAGRAPH_\nPijanist James Fearnley po\xc4\x8dinje 1982. u sastavu svirati harmoniku \xc5\xa1to njihovoj glazbi daje poseban zvuk. Iste godine sastav se naziva Pogue Mahone \xc5\xa1to je engleska ina\xc4\x8dica irskog jezika P\xc3\xb3g mo th\xc3\xb3in (hrv. Poljubi me u dupe). Uskoro se sastavu pridru\xc5\xbeuju basistaCait O\'Riordan i banjo svira\xc4\x8d Jem Finer. Andrew Ranken pridru\xc5\xbeuje se kao bubnjar 1983._NEWLINE_Prva pjesma "Dark Streets of London" ugledala je svjetlo dana 1984. me\xc4\x91utim radio stanice je ne pu\xc5\xa1taju u eter zbog neodgovaraju\xc4\x87eg naziva sastava. Ipak sastav posti\xc5\xbee djelimi\xc4\x8dnu popularnost kroz koncerte po irskim pubovima kao predgrupa sastavu The Clashu. Iste te godine producentska ku\xc4\x87a Stiff Records izdaje njihov prvi album Red Roses for Me. Pod pritiskom producentske ku\xc4\x87e mijenjaju naziv u The Pogues. Album je mje\xc5\xa1avina vlastitih kompozicija i irskih narodnih pjesama._NEWLINE_Sljede\xc4\x87e godine sastavu se priklu\xc4\x8duje gitarist Phil Chevron a Elvis Costello producira drugi po redu album Rum, Sodomy and the Lash na kojem je bila obrada pjesme "Dirty Old Town", koja je ostala jedna od njihovih najpoznatijih pjesama. Osim toga na albumu bila je i ina\xc4\x8dica pjesme Erica Boglea "And the Band Played Waltzing Matilda"._NEWLINE_Tre\xc4\x87i album If I Should Fall from Grace with God kojeg je producirao Steve Lillywhite izlazi 1988. Do\xc5\xbeivljava veliki komercijalni uspjeh i uspunje se na tre\xc4\x87e mjesto engleske top ljestvice albuma. Pjesma "Fairytale of New York" penje se na drugo mjesto top ljestvice singlova._NEWLINE_Iste godine izlazi i album Yeah, Yeah, Yeah, Yeah. Na ovoj plo\xc4\x8di sastav obra\xc4\x91uje poznatu pjesmu Rolling Stonesa "Honky Tonk Woman". Preduzimaju nekoliko turneja: u SADu su svirali kao predgrupa sastavu U2 a u Republici Irskoj sviraju zajedno sa Dublinersima._NEWLINE_Po\xc4\x8detak kraja sastava poklapa se sa izdanjem albuma Hell\xe2\x80\x99s Ditch 1990., koji nije imao dobar odjek niti kod kritike niti kod obo\xc5\xbeavatelja. Tijekom jednog koncerta u Tokiju pjeva\xc4\x8d Shane MacGowan pada u nesvijest, \xc5\xa1to je bila izravna posljedica dugogodi\xc5\xa1njeg konzumiranja droga i alkohola. Tada biva izba\xc4\x8den iz sastava a na njegovo mjesto dolazi Joe Strummer, producent i biv\xc5\xa1i pjeva\xc4\x8d sastava The Clash. Fanovi ga nisu dobro prihvatali tako da ga ubrzo zamjenjuje Peter "Spider" Stacy ali sastav nije vi\xc5\xa1e dostigao staru slavu._NEWLINE_Album Waiting for Herb koji izlazi 1993. nije odu\xc5\xa1evio kritiku. Single "Tuesday Morning" uspio je kratko u\xc4\x87i na Top Ten ljestvicu, ali pokazuje se da The Pogues nisu uspjeli kompenzirati gubitak MacGowana._NEWLINE_1995. objavljuju posljednji album Pogue Mahone, koji i pored poznatih glazbenika koji su sudjelovali kao gosti na albumu (kao npr. Jona Sevinka iz sastava The Levellers) ne dosti\xc5\xbee istu kvalitetu kao stariji albumi. Godinu dana kasnije The Pogues se razilaze._NEWLINE_Pjeva\xc4\x8d Shane MacGowan objavio je nekoliko albuma sa svojim sastavom Shane MacGowan And The Popes._NEWLINE_Krajem prosinca 2001. i 2004. The Pogues se ponovno sastaju i odr\xc5\xbeavaju niz koncerata u Ujedinjenom Kraljevstvu i Irskoj. U Japanu su imali mini turneju 2005. a svirali su i na Azkena Rock festivalu u \xc5\xa0panjolskoj. U Ujedinjenom Kraljevstvu i Irskoj sviraju na nekoliko koncerata 2005. ovj put zajedno sa Shaneom McGowanom. Po\xc4\x8detkom 2006. preduzimaju turneju na isto\xc4\x8dnoj obali SADa. Poslije slijedi turneja po Japanu a zatim koncerti na zapadnoj obali SADa kao i tradicionalna turneja u prosincu po Irskoj i Ujedinjenom Kraljevstvu. U Njema\xc4\x8dkoj su svirali na turneji 2010.'